《赠太平马学博 其一》
清代·赵湛

名山不在高，名泉不在深。所贵清冷色，玩之怡我心。

之子山川清，冲怀寄遥岑。六十困寒毡，白首无知音。

丹室偶然遇，兰雪生我襟。高话对微雨，如听松间琴。

契合各有数，倾盖比黄金。

作者简介：明末清初直隶永年人，字秋水，号石鸥。明诸生。入清不仕。与申涵光、张盖等同开河朔诗派。有《玉晖堂集》。